"Setswana Puo ya Gae (HL)/P2 2 DBE/Ngwanaitseele 2016 NSC – Memorantamo KAROLO YA A: POKO MABOKO A SETSWANA – MK Mothoagae POTSO 1: POTSO YA TLHAMO ELA TLHOKO: Mo tlhamong ya motlhatlhojwa go tshwanetse ga akarediwa dintlha tse di fa tlase. Go tlaa dirisiwa ruboriki ya maduo a a kana ka 10 go tshwaya tlhamo ya motlhatlhojwa. NGWANAKA, O TSETSWE – GK Setou • Mmoki o kgala ngwana yo a mmelegeng mo khumanegong, mme ka ntlha ya go dila le go tlhoka ga gagwe, a mo adimela gonne a ne a sa kgone. O ne a supa maikarabelo le lerato la botsadi jalo mo ngwaneng go fitlha a bo a abula. • Mmoki e ne e le gopane wa moikapari, mme le fa go ne go ntse jalo, o ne a mo tsenya sekolo. O mo rutile jaana a tshwaraganyetsa mo letsogong, a itshoketse go tsamaya a se na ditlhako boemong jwa gore a busiwe kwa sekolong. • Mmoki o ne a kgotlelela ngwana wa gagwe fa a ntse a tsena mo mephatong e e farologaneng, ka a itse gore le fa ena a sa rutega o tlaa ipela ka ena gonne a fitlhile fa ena a sa kgonang go fitlha gona. • Jaanong, ngwana morago ga go mo ruta, o bua sekgowa nae, mme a lebale fa e le Motswana. • Mmoki o bolelela ngwana gore matsogo a gagwe a a tsofetseng, e bile a tsutsubane, ke ona a a mo godisitseng, mme a mo dira se a leng sona gompieno. • O gakolola ngwana fa a lebetse gore rraagwe o ile badimong ka ntlha ya fa a ne a lwala, mme a bolawa ke serame se se neng sa mo tsena fa a ne a leka go mo tlamela gore a nne le isago e e phatsimang mo nakong e e tlang. • Morago ga tsotlhe tse, ga se sepe mo go ena, gonne a sa mo tlhokomele, bogolosegolo ka a setse a tsofetse. • Mmoki o kaya fa a utlwile botlhoko jwa ntho, mme o kopa ngwana go mo reetsa gammogo le go mo kgotsofatsa. • Mmoki o lopa ngwana go tlogela go taboga fa morago ga dithoto tsa lefatshe gonne e le dilo tse di felang. [10] POTSO 2: DIPOTSO TSE DIKHUTSHWANE SEETEBOSIGO – LD Raditladi 2.1 Le bua ka kgwedi ya Seetebosigo/botsididi/serame. (Dikarabo tsa batlhatlhojwa tse di nepagetseng di elwe tlhoko.) (2) 2.2 Mmoki o tsibosa motho gore o tlaa gatsela gonne serame se letse se ole bosigo. (2) 2.3 Tshwantshiso – gore mmuisi a tlhaloganye bonolo ka go tshwantshanya dilo tse pedi go utlwatsa bogale jwa serame sa mariga le go tlhalosa gore ga go na motho yo o kgakgafalelang serame. (2) 2.4 Ke kgwedi e e tsididi/seramen se ditshedi le batho ba se tshabelang tlhareng sa mmitlwa/Fa o eta go le bosigo mo kgweding e, o adimiwa mpa e seng kobo. (2) Kwalololo e ileditswe Phetla"